Coba ceritain soal 9 Januari dalam bahasa sunda

9 Januari nyaéta poé ka-9 dina sataun dina kalénder Gregorian, sésana 356 poé (357 dina taun kabisat).

1127 – Perang Jin–Song: Soldadu panyerang Jurchen ti Dinasti Jin ngepung jeung narajang Bianjing, puseur nagri Dinasti Song, nangkep Kaisar Qinzong jeung nu séjénna, mungkas kakawasaan Dinasti Song Kalér.

1150 – Wanyan Liang katut pajabat pangadilan lianna nelasan Kaisar Xizong ti Dinasti Jin. Wanyan Liang tuluy ngagantikeun jadi kaisar.

1349 – Urang-urang Yahudi di Basel, nu dipercaya ku pangeusi di dinya minangka nu jadi marga lantaran nerekabna Wabah Hideung, dikumpulkeun tur tuluy didaruruk.

1760 – Ahmad Shah Durrani ti Afghanistan ngéléhkeun urang Maratha dina Patempuran Barari Ghat.

1792 – Pasini Jassy antara Rusia jeung Kasultanan Ustmani ditaréken.

1909 – Ernest Shackleton, mingpin Ékspédisi Nimrod ka Kutub Kidul, nancebkeun bandéra Inggris 97 mil laut ka jero Kutub Kidul (180 km;112 mil), jarak panjauhna nu hasil dipilampah dina mangsa harita.

1916 – Perang Dunia I: Patempuran Gallipoli lekasan ku kameunangan Kasultanan Ustmani, harita pasukan Sakutu nu pamungkas diévakuasi ti bobojong éta.

1917 – Perang Dunia I: Patempuran Rafa lumangsung di deukeut wates Mesir - Palestina.

1918 – Patempuran Landeuh Beruang: Patampuran pamungkas antara Amérika ngalawan urang Indian.

1921 – Perang Yunani Turki: Patempuran İnönü Kahiji, patempuran munggaran dina éta perang, dimimitain di deukeut Eskişehir di Anatolia.

1923 – Juan de la Cierva ngapungkeun autogyro pikeun kali kahijina.

1923 – Urang Lithuania di wilayah Memel ngalawan kana kaputusan Liga Bangsa-Bangsa pikeun ninggalkeun wilayahna minangka daérah mandat di sahandapeun kakawasaan Perancis.

1927 – Kahuruan di bioskop Laurier Palace di Montreal, Quebec, Canada, nelasan 78 budak.

1957 – PM Inggris Sir Anthony Eden mundur tina pamaréntahan alatan teu hasil nyokot deui Terusan Suéz ti kakawasan Mesir.

1960 – Présidén Mesir Gamal Abdel Nasser ngamimitian pangwangunan Bendungan Aswan.

1991 – Perwakilan ti Amérika Sarikat jeung Irak patepung di Jenéwa pikeun nyoba ngabahas solusi daméy ngeunaan invasi Irak ka Kuwait.

1992 – Paguyuban Masarakat Sérbia di Bosnia jeung Herzegowina ngaproklamirkeun pangadegan Republik Srpska, hiji nagara anyar sajeroeun Yugoslavia.

1992 – Panimuan munggaran planét saluareun tata surya diumumkeun ku astronom Aleksander Wolszczan jeung Dale Frail. Maranéhna nimu dua planét nu ngorbit ka pulsar PSR 1257+12.

1996 – Perang Chechnya Kahiji: Separatis Chechen mesatkeun serangan ka landasan hélikopter sarta tuluy ka hiji rumah sakit di Kota Kizlyar di sabudeureun Dagestan, nu antukna jadi krisis panyandéraan massal nu mamawa rébuan rakyat sipil.

2004 – Parahu mesin leutik nu ngangkut imigran ilegal Albania nu rék ka Brindisi, Italia, mogok di deukeut Bojong Karburun, Mediterania, ku rupa-rupa sabab 28 urang maraot. Hal ieu mangrupa babancén laut pangmautna dina sajarah Albania.

2005 – Mahmoud Abbas meunangkeun pamilu pikeun ngagantikeun Yasser Arafat minangka Présidén Otoritas Palestina, ngangantikeun pajabat présidén Rawhi Fattouh.

2005 – Gerakan Pangbébasan Rakyat Sudan jeung Pamaréntahan Sudan néken Kapaheutan Daméy Kompréhénsif pikeun mungkas Perang Sodara Sudan Kadua.

2007 – CEO Apple, Steve Jobs, ngenalkeun IPhone orisinil dina Paméran Macworld di San Fransisco.

2011 – Pasawat Iran Air 277 murag deukeut Orumiyeh di béh kalér kiduleunna, nelasan 77 jalma.

2014 – Hiji beledugan di pabrik kimia Material Mitsubishi di Yokkaichi, Jepang, nelasan saheunteuna lima jalma sarta nyideraan 17 lianna.

2015 – Para palaku panémbakan Charlie Hebdo di Paris ti dua poé saméméhna, dipaténi dina hiji situasi panyanderaan di supermarkét Hypercacher kosher di wewengkon Paris.

2015 – Pangbaruangan massal dina hiji upacara panguburan di Mozambik ku cara ngasupkeun baktéri Burkholderia gladioli kana bir, ngabalukarkeun maotna 75 jalma sarta gareringna 230 leuwih lianna.

2020 – Pasawat Sriwijaya Air SJ 182, Boeing 737-524, murag tur ngabeledug di laut di wewengkon Kapuloan Sarebu narika karak miang ti Jakarta rék ka Pontianak, pasawat éta ngakut 62 kru jeung panumpang.